चंडीगढ़: हरियाणा पुलिस के एक कांस्टेबल ने सोमवार देर रात को कनपटी पर गोली मारकर आत्महत्या कर ली। घटना देर रात करीब 11 बजे की बताई जा रही है। सुसाइड करने वाला कांस्टेबल सुनील रोहतक में ही पोस्टिड डी.एस.पी. रोहताश की गाड़ी पर बतौर ड्राइवर कार्यरत था। समाचार लिखे जाने तक पुलिस के आलाधिकारी मौके पर पहुंच गए थे और हालात का जायजा लेने के बाद कांस्टेबल सुनील की बॉडी को पी.जी.आई. भिजवा दिया गया था।